Kvinne alvorlig brannskadet etter hybelhus-brann
Omfanget av skadene til kvinne er ukjent, men brannskadene meldes av politiet i Bergen å være alvorlige. Hun er til behandling ved Haukelands brannskadeavdeling. Politiet i Bergen meldte søndag formiddag at et to etasjers hybelhus er overtent. Klokken halv to var brannen i Løbergsalléen slukket. Huset er utbrent, men ikke til grunnen. Seks personer er registrert på adressen, men huseier har opplyst til politiet at det skal bo 11 personer i huset. Det er hovedsakelig utenlandske arbeidere som bor i huset. Lenge var det også usikkert om alle var ute av huset.Hybelhuset ligger tett mot E39, men trafikken går som normalt. Det er ikke meldt om fare for at brannen kan spre seg, selv om husene ligger relativt tett. - Det er ikke sagt noe om at det er fare for andre hus, sier politiets operasjonsleder Frode Kolltveit til VG.
En kvinne behandles for alvorlige brannskader etter brannen i hybelhuset i Bergen.